CELEX: 62019TN0306
Language: sl
Date: 2019-05-17 00:00:00
Title: Zadeva T-306/19: Tožba, vložena 17. maja 2019 – Graanhandel P. van Schelven/Komisija

19.8.2019   
            
            
               SL
            
            
               Uradni list Evropske unije
            
            
               C 280/42
            
         
      Tožba, vložena 17. maja 2019 – Graanhandel P. van Schelven/Komisija
      (Zadeva T-306/19)
      (2019/C 280/58)
      Jezik postopka: angleščina
      
         Stranki
      
      
         Tožeča stranka: Graanhandel P. van Schelven BV (Nieuwe Tonge, Nizozemščina) (zastopnica: C. Almeida, odvetnica)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  člen 1(3) izvedbene uredbe Komisije (EU) 2019/446 razglasi za ničen (1);
               
            
                  —
               
               
                  toženi stranki naloži predložitev vseh dokumentov, ki so bili upoštevni za sprejetje Izvedbene uredbe (EU) 2019/446.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  S prvim tožbenim razlogom se zatrjuje, da je Komisija samovoljno preklicala „Control Union Certifications“ (CUC), ki deluje v vlogi organa Unije za ekološko certificiranje, in sicer ta razveljavitev temelji na napačnih dejstvih.
               
            
                  2.
               
               
                  Z drugim tožbenim razlogom se zatrjuje kršitev pravice tožeče stranke do zaščite pred samovoljnimi preklici dovoljenj, ki jih Komisija dodeli organom za ekološko certificiranje z namenom vodenja ekoloških kontrol Unije v tretjih državah. Tožeča stranka trdi, da njen interes konkurenta na trgu ekoloških proizvodov ni bil zaščiten.
               
            
                  3.
               
               
                  S tretjim tožbenim razlogom se zatrjuje, da je razveljavitev dovoljenja CUC kot organu Unije za ekološko certificiranje zablokirala dobavo ekoloških proizvodov v okviru že več desetletij obstoječih trgovinskih odnosov ter da so bile neposredno kršene pravice tožeče stranke kot uvoznika. Ta neposredni interes je vzpostavljen z izpodbijano uredbo, saj je bila tožeča stranka kot uvoznik naslovnik inšpekcijskih potrdil, ki jih je izdal CUC, kar ji je omogočilo vstop na trg Unije za ekološka živila in krmo. CUC je organ za ekološko certificiranje kmetij v črnomorski regiji, od koder glavni dobavitelj tožeče stranke pridobiva ekološke proizvode.
               
            
                  4.
               
               
                  S četrtim tožbenim razlogom se zatrjuje, da je Komisija kršila pravico tožeče stranke, da trpi le sorazmeren poseg v svoje poslovanje, pa tudi kršitev temeljne pravice do lastninske pravice in svobode do gospodarske pobude.
               
            
                  5.
               
               
                  S petim tožbenim razlogom, ki se nanaša na drugi tožbeni očitek glede dostopa do dokumentov Komisije, se zatrjuje, da ima tožeča stranka splošno pravico do dostopa, ki jo zagotavlja pravo Unije ter ki temelji na pravici do poštenega sojenja in pravici do izjave, kot ju zagotavljajo ustreznim instrumenti s področja človekovih pravic.
               
            
         (1)  Izvedbena uredba Komisije (EU) 2019/446 z dne 19. marca 2019 o spremembi in popravku Uredbe (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL 2019, L 77, str. 67).